**Degvielas iegāde Latvijas Etnogrāfiskajam brīvdabas muzejam**

**ID Nr. LEBM 2017/1**

**Nolikums**

1. **Vispārīga informācija par iepirkumu**
   1. **Iepirkums:**

Degvielas iegāde, ID Nr. LEBM 2017/1, turpmāk – Iepirkums.

* 1. **Pasūtītājs:** 
     1. Latvijas Etnogrāfiskais brīvdabas muzejs, reģ. Nr. 90000053011, adrese: Bonaventuras iela 10, Rīgā, LV-1024, turpmāk – Pasūtītājs.
     2. Iepirkuma Publisko iepirkumu likuma (turpmāk - PIL) 8.2 panta kārtībā procedūru nodrošina un iepirkumu veic iepirkuma komisija (turpmāk – Komisija).
  2. **Informācija par iepirkuma priekšmetu:**

Iepirkuma priekšmets ir degvielas (Bezsvina benzīns ar oktānskaitli 95, vai 98 un sezonai atbilstošas dīzeļdegvielas) iegāde degvielas uzpildes stacijās, izmantojot Pakalpojumu sniedzēja kredītkartes, saskaņā ar Nolikuma 2. pielikumu - Tehniskā specifikācija. CPV kods 09100000-0, Degvielas, turpmāk – Pakalpojums.

* + 1. Iepirkums paredz līguma slēgšanu ar iepirkuma uzvarētāju, saskaņā ar Nolikuma 5. Paragrāfa nosacījumiem.
  1. **Iepirkuma nolikuma saņemšanas un informācijas apmaiņas kārtība, kontaktpunkts un kontaktpersona:**
     1. Ar Iepirkuma nolikumu (turpmāk - Nolikums) var iepazīties mājas lapā internetā www.brivdabasmuzejs.lv.
     2. Pasūtītājs nodrošina brīvu un tiešu elektronisku pieeju Iepirkuma procedūras dokumentiem mājas lapā internetā [www.brivdabasmuzejs.lv](http://www.brivdabasmuzejs.lv).
     3. Kontaktpunkts - Bonaventuras iela 10, Rīgā, LV-1024, Latvijas Etnogrāfiskais brīvdabas muzejs, administrācijas ēkā, darba dienās no 10:00 līdz 16:00 (turpmāk - Kontaktpunkts).
     4. Kontaktpersona – Ģirts Vīgants, 27855543, [girts.vigants@brivdabasmuzejs.lv](mailto:girts.vigants@brivdabasmuzejs.lv)
     5. Papildu informāciju par Nolikumu var pieprasīt ne vēlāk kā 3 (trīs) darba dienas pirms Nolikuma 1.5.1. apakšpunktā noteiktā piedāvājumu iesniegšanas termiņa beigām. Šādi pieprasījumi jāiesniedz elektroniski, nosūtot pieprasījumu Nolikuma 1.4.3. apakšpunktā minētajai Kontaktpersonai vai nosūtot vēstuli pa pastu uz adresi: Bonaventuras iela 10, Rīgā, LV 1024, adresējot to Komisijas priekšsēdētājam.
     6. Atbildes uz papildus informācijas pieprasījumiem Komisija elektroniski nosūta ieinteresētai personai, kura uzdevusi jautājumu, un ievieto šo informāciju Pasūtītāja mājas lapā internetā aktuālā iepirkuma sadaļā.
     7. Pretendentiem jāuzņemas pilna atbildība par informācijas iegūšanu Pasūtītāja mājas lapā internetā (Nolikuma 1.4.2. apakšpunkts).
     8. Anonīmus jautājumus Komisija izskatīs, bet neuzskatīs par pienākumu sniegt uz tiem atbildes.
  2. **Piedāvājumu iesniegšanas un atvēršanas vieta, datums, laiks un kārtība:**
     1. Piedāvājumu iesniegšanas datums un laiks - no Iepirkuma izsludināšanas dienas Iepirkumu uzraudzības biroja mājas lapā, internetā līdz 2017.gada 13.februārim plkst. 12:00.
     2. Piedāvājumi iesniedzami Kontaktpunktā, iesniedzot personīgi vai nosūtot pa pastu. Pasta sūtījumam jābūt nogādātam līdz Nolikuma 1.5.1. apakšpunktā norādītajam termiņam un par to pilnu atbildību uzņemas iesniedzējs.
     3. Piedāvājumi, kuri iesniegti pēc Nolikuma 1.5.1. apakšpunktā minētā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks nosūtīti (atdoti) atpakaļ iesniedzējam.
     4. Pretendents var rakstveidā mainīt vai atsaukt savu piedāvājumu līdz piedāvājuma iesniegšanas termiņa beigām, ierodoties personīgi Kontaktpunktā un apmainot piedāvājumus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

1. **Prasības Pretendentiem**
   1. **Nosacījumi Pretendenta dalībai iepirkumā:**
      1. Uz pretendentu neattiecas Publisko iepirkumu likuma 8.2 panta piektās daļas pretendentu izslēgšanas noteikumi.
      2. Pretendents ir reģistrēts LR Komercreģistrā vai līdzvērtīgā reģistrā ārvalstīs. Ja pretendents, kas ir piegādātāju apvienība, tiek atzīts par iepirkuma uzvarētāju, tad piegādātāju apvienībai ne ilgāk kā 5 (piecu) dienu laikā no Iepirkuma paziņošanas datuma IUB mājas lapā internetā jāreģistrējas komercreģistrā.
      3. Pretendentam ir nepieciešamās licences un atļaujas, kas dod tiesības Latvijas Republikas teritorijā nodarboties ar benzīna un dīzeļdegvielas mazumtirdzniecību.
      4. Pretendents pēdējo 3 (trīs) gadu laikā ir veicis ne mazāk kā 5 (piecus) līdzīgus Pakalpojumus.
         1. No vismaz 3 Pakalpojumu saņēmējiem Pretendents ir saņēmis pozitīvas atsauksmes.
      5. Pretendentam ir nepieciešamais aprīkojums un kvalificēts personāls Pakalpojuma veikšanas kvalitatīvai un netraucētai izpildei, t. sk. diennakts darba laika degvielas staciju uzpildes tīkls Rīgā, reģionā vismaz no plkst 08.00-20.00 atbilstoši Pasūtītāja vajadzībām – skatīt Nolikuma 2. Pielikumu „Tehniskā specifikācija”.
      6. Piedāvājumi, kuru iesniedzēji neatbilst Nolikuma daļā 2.1. apakšpunktā norādītajām pretendentu atlases prasībām, netiek izskatīti un turpmākajā iepirkuma procedūrā nepiedalās.
   2. **Iesniedzamie Pretendentu atlases dokumenti:**
      1. Pretendenta pieteikums, saskaņā ar pievienoto formu (Nolikuma 1. pielikumus).
      2. Pilnvaras oriģināls, ja Pretendenta piedāvājumu paraksta pilnvarota persona.
      3. Reģistrācijas apliecības kopija vai LR Uzņēmumu reģistra izziņas oriģināls, kas apliecina, ka Pretendents ir reģistrēts Komercreģistrā vai līdzvērtīgā reģistrā ārvalstīs. Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par Iepirkuma uzvarētāju, tā reģistrēsies LR Komercreģistrā 5 (piecu) dienu laikā pēc iepirkuma rezultātu paziņošanas Iepirkumu uzraudzības biroja mājas lapā.
      4. Licences (ar pielikumiem), kas apliecina pretendenta tiesības mazumtirdzniecībā Latvijas Republikas teritorijā tirgot benzīnu un dīzeļdegvielu (apliecināta kopija).
      5. Atbilstības sertifikāts (apliecinātā kopija) kas apliecina degvielas atbilstību MK noteikumu Nr. 332 (26.09.2000.) *Noteikumi par benzīna un dīzeļdegvielas atbilstības novērtēšanu* prasībām.
      6. Pretendenta sagatavota informācija par pretendenta degvielas uzpildes staciju tīklu Latvijas Republikas teritorijā, iekļaujot degvielas uzpildes staciju sarakstu ar darba laiku un adresēm;
      7. Pretendenta sagatavota informācija par kārtību, kādā tiks izsniegtas norēķinu kartes un kādā tiks veikta degvielas uzskaite, salīdzināšana un apmaksa.
      8. Pretendenta pieredzes apliecinājums, kas apliecina, ka Pretendents pēdējo 3 (trīs) gadu laikā (2013.-2016.) ir veicis vismaz 5 (piecus), līdzīga rakstura Pakalpojumus.
      9. Pieredzes apliecinājums iesniedzams saskaņā ar šādu formu:

|  |  |  |  |  |  |
| --- | --- | --- | --- | --- | --- |
| Nr. p. k. | pakalpojumu apraksts | pakalpojumu saņēmēja nosaukums | pakalpojumu saņēmēja kontaktpersonas vārds, uzvārds, kontakttālrunis, e- pasts | pakalpojumu sniegšanas datums | pakalpojumu sniegšanas vērtība EUR, bez PVN |
|  |  |  |  |  |  |

* + 1. Par Nolikuma 2.2.9. apakšpunktā minētās informācijas pārbaudīšanas iespējām, izmantojot Pretendenta norādītos pakalpojumu saņēmēja kontaktpersonas kontaktus, pilnu atbildību uzņemas Pretendents – ja nebūs iespējams pārbaudīt informāciju, Komisija uzskatīs, ka tā nav iesniegta, un rīkosies saskaņā ar šī Nolikuma 4.13. apakšpunktu.
    2. Atsauksmes no vismaz 3 (trīs) Pakalpojuma saņēmējiem, kurus minējis Pretendents, kas apliecina Pretendenta atbilstību 2.1.4. apakšpunktu prasībām.
    3. Ja Pretendents paredzējis iesaistīt apakšuzņēmējus, jānorāda, kura daļa tiks nodota apakšuzņēmēja izpildei, apakšuzņēmēja pilni rekvizīti – nosaukums, juridiskā adrese, reģistrācijas numurs un reģistrācijas datums, kā arī apakšuzņēmēja parakstīts apliecinājums par gatavību piedalīties minēto darbu izpildē.
    4. Tehniskais un Finanšu piedāvājums saskaņā ar pievienoto formu (Nolikuma 3. un 4. pielikums).
  1. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.

1. **Piedāvājuma noformēšana**
   1. Piedāvājums iesniedzams aizlīmētā, aizzīmogotā A4 aploksnē, uz kuras jānorāda:
      1. Pasūtītāja nosaukums, juridiskā adrese un reģistrācijas numurs;
      2. Pretendenta nosaukums, reģistrācijas numurs, juridiskā un pasta adrese (ja atšķiras);
      3. Iepirkuma nosaukums un ID numurs;
      4. Atzīme: “Neatvērt līdz 2017. gada 13. februārim pl.12:00”.
   2. Piedāvājums jāiesniedz iesiets un caurauklots. Ar satura rādītāju. Dokumentu secība kā norādīts Nolikuma 2.2. apakšpunktā.
   3. Piedāvājumā iekļautajiem dokumentiem jābūt skaidri salasāmiem, bez labojumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu, normatīvajos aktos noteiktajā kārtībā.
   4. Piedāvājumam jābūt noformētam atbilstoši Dokumenta juridiskā spēka likuma un Ministru kabineta 28.09.2010*.* noteikumu Nr. 916 *Dokumentu izstrādāšanas un noformēšanas kārtība* prasībām, kā arī šī Nolikuma prasībām. Ja iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai Pretendents uzrāda dokumenta oriģinālu.
   5. Ja Pretendentu atlases dokumenti, Finanšu un Tehniskais piedāvājums, nebūs atbilstoši noformēti, Komisija lems par Piedāvājuma noraidīšanu un tālāku nevērtēšanu.
   6. Visiem iesniegtajiem dokumentiem jābūt sagatavotiem latviešu valodā. Svešvalodā rakstītiem dokumentiem un sertifikātiem jāpievieno Pretendenta apstiprināts tulkojums.
2. **Cita informācija**
   1. Pretendenta iesniegtais piedāvājums nozīmē pilnīgu Nolikuma noteikumu pieņemšanu un atbildību par to izpildi.
   2. Pēc piedāvājumu iesniegšanas termiņa beigām Pretendents nevar savu piedāvājumu grozīt.
   3. Pretendentam ir pilnībā jāsedz piedāvājuma sagatavošanas un iesniegšanas izmaksas.
   4. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
   5. Pretendents var iesniegt tikai vienu piedāvājuma variantu par katru loti.
   6. Pretendentu piedāvājumu derīguma termiņš ir 90 (deviņdesmit) kalendārās dienas, skaitot no Nolikuma 1.5.1. apakšpunktā norādītā datuma.
   7. Komisija var prasīt, lai pretendenti pagarina piedāvājuma spēkā esamības termiņu par konkrētu papildu termiņu, kas noformējams rakstiski.
      1. Pretendenti, kuri nepiekritīs piedāvājuma spēkā esamības termiņa pagarinājumam tiks noraidīti – izslēgti no vērtēšanas iepirkumā.
   8. Ja piedāvājumu vērtēšanas laikā Komisija konstatē, ka pretendents iesniedzis piedāvājumu, kas varētu būt nepamatoti lēts, tad lai pārliecinātos, ka pretendents nav iesniedzis nepamatoti lētu piedāvājumu, Pasūtītājs var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
   9. Komisija var lūgt pretendentiem sniegt papildus skaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.
      1. Gadījumā, ja pretendents Komisijas noteiktajā termiņā nesniedz paskaidrojumus, Komisija tiesīga izslēgt pretendentu no dalības iepirkumā un nevērtēt iesniegto piedāvājumu.
   10. Iesniegtie piedāvājumi ir Pasūtītāja īpašums un netiek atdoti atpakaļ pretendentiem, izņemot Nolikuma 1.5.3. apakšpunktā minētajā gadījumā.
   11. Iepirkuma Nolikums un pielikumi ir sagatavoti latviešu valodā, Iepirkuma norises valoda ir latviešu valoda.
   12. Komisija piedāvājumu vērtēšanu veic slēgtā sēdē četros posmos: piedāvājumu noformējuma pārbaude, pretendentu atlase, tehniskā piedāvājumu atbilstības pārbaude un piedāvājumu izvēle.
   13. Komisija izslēgs no turpmākas vērtēšanas Piedāvājumus, ja konstatēs, ka Pretendents ir sniedzis nepatiesu informāciju savas kvalifikācijas novērtēšanai vai Pretendents nav iesniedzis visu pieprasīto informāciju.
   14. Uzvarētāju izvēles kritērijs – saimnieciski visizdevīgākais piedāvājums, kas atbilst nolikuma prasībām katrā no lotēm.
       1. Iepirkuma komisija saimnieciski visizdevīgāko piedāvājumu nosaka, aprēķinot izdevīguma punktus, kurus veido šādu kritēriju novērtējumu summa:

| **Nr.** | **Kritērijs** | **Maks. punktu skaits kritērijam** |
| --- | --- | --- |
| 1. | Kopējā cena ar atlaidi | 70 |
| 2. | Piedāvājuma kvalitāte\*  Attālums km no tehniskajā specifikācijā norādītajām adresēm un filiālēm līdz DUS un atpakaļ (turp un atpakaļ) | 30 |
|  | Kopā maksimālais punktu skaits: | 100 |

* + 1. \* Piedāvājuma kvalitāte tiek noteikti, pamatojoties uz sekojošiem kritērijiem:

|  |  |  |  |
| --- | --- | --- | --- |
| Nr.p.k. | **Kritērijs** | **Maksimālais punktu skaits** | **Vērtēšanas metodika** |
| 1. | Attālums km (ar vienu ciparu aiz komata) no tehniskā piedāvājuma tabulā norādītajām adresēm braucot pa autoceļu[[1]](#footnote-1)  līdz tuvākajam DUS /maršrutam ir jābūt reāli izbraucamam ar vieglo automašīnu dabā, pieļaujamā neatbilstība +/- 50 metri/. Attālums tiks mērīts no norādītās adreses līdz tuvākajam DUS un atpakaļ (turp un atpakaļ) nevis no DUS līdz norādītajai adresei | **30** | Visizdevīgāko piedāvājumu (visīsākais kopējais attālums km – summa) vērtē ar maksimālo punktu skaitu, t.i., tas saņem 30 punktus.  Pārējiem piedāvājumiem punktu skaitu piedāvājumā nosaka pēc formulas :  Punktu skaits = ( piedāvājums / visizdevīgākais piedāvājums) x 10 |

1 *autoceļu iedalījums neietver meža ceļus un māju ceļu (lotei Nr.I).*

* + 1. Piedāvājuma kopējā cena - finanšu piedāvājumu komisija izvērtē pēc šādas formulas: Vislētāko piedāvājumu (zemākā cena) vērtē ar maksimālo punktu skaitu, t.i., tas saņem 70 (septiņdesmit) punktus. Pārējiem piedāvājumiem punktu skaitu finanšu piedāvājumā nosaka pēc formulas: Punktu skaits = (zemākā cena/piedāvātā cena) x 70.
  1. Komisija ir tiesīga pārtraukt iepirkumu jebkurā tā stadijā, ja tam ir objektīvs iemesls.

1. **Līguma par Pakalpojumu sniegšanu vispārīgie nosacījumi**
   1. Pamatojoties uz Komisijas lēmumu, Pasūtītājs iesniedz pretendentam, kurš atzīts par uzvarētāju attiecīgajā iepirkuma lotē, uzaicinājumu noslēgt Līgumu, ņemot vērā šādus nosacījumus.
   2. Līgums tiks slēgts, ņemot vērā Pretendenta Finanšu un Tehnisko piedāvājumu.
   3. Ja Pretendents atsakās slēgt Līgumu, Komisija izvēlēsies nākamo piedāvājumu, kurš ir saimnieciski izdevīgākais.
   4. Līgumu slēgs, kad Pretendentam, kuram piešķirtas Pakalpojumu sniegšanas tiesības, paziņots par Iepirkuma rezultātiem.
   5. Iespējai saņemt Pakalpojumu jābūt ne vēlāk, kā 3 (trīs) darba dienu laikā no Līguma slēgšanas.
   6. Samaksa par iepriekšējā kalendārajā mēnesī saņemto Pakalpojumu, tiks veikta 100% apmērā 15 (piecpadsmit) darba dienu laikā pēc Pakalpojumu sniedzēja rēķina saņemšanas. Pilnīga vai daļēja priekšapmaksa nav paredzēta.
   7. Pakalpojumu sniedzējs pilnībā uzņemas atbildību par to, ka visa degviela, kura tiks pārdota Pasūtītājam Pakalpojumu sniegšanas laikā, ir atbilstoša visām prasībām, kuras ir noteiktas LR spēkā esošajos normatīvajos aktos.
      1. Pakalpojumu sniedzējam būs pienākums atlīdzināt zaudējumus, kuri Pasūtītājam ir radušies tāpēc, ka Pakalpojumu sniedzējs nav ievērojis Nolikuma 5.8.apakšpunktā minētos nosacījumus.
   8. Līguma termiņš tiek paredzēts līdz 36 (trīsdesmit sešus) kalendāros mēnešus, vai līdz kopējā izpildīto Pakalpojumu summa (summēta starp visiem Pakalpojumu sniedzējiem visā Līguma darbības laikā) sasniedz 41 999,99 EUR (četrdesmit viens tūkstotis deviņi simti deviņdesmit deviņi euro un 99 euro centi), neieskaitot spēkā esošo normatīvo aktu kārtībā aprēķināmo pievienotās vērtības nodokli.
   9. Ja Pakalpojums netiks sniegts ilgāk kā 3 (trīs) darba dienas, Pasūtītājs būs tiesīgs vienpusēji lauzt Līgumu, norēķinoties ar Pakalpojumu sniedzēju par saņemto Pakalpojumu.
2. **Noslēguma jautājumi**
   1. Nolikums sastādīts uz 5 (piecām) lapām.
   2. Visi pielikumi ir Nolikuma neatņemamas sastāvdaļas:
      1. 1. Pielikums – Pretendenta pieteikums forma – 1 (viena) lapa

2. Pielikums – Tehniskā specifikācija – 1 (viena) lapa

3. Pielikums – Tehniskā piedāvājuma forma – 1 (viena) lapas

4. Pielikums – Finansu piedāvājuma forma – 1 (viena) lapa

1. [↑](#footnote-ref-1)